Najveće pogreške s rubljem: Gaćice treba skinuti navečer!

Koliko je dobro ne nositi gaćice noću, toliko je loše činiti to danju, tangice prenose E. Coli, a pranje rublja agresivnim deterdžentom uzrokuje kontaktni dermatitis

<p>Intimno zdravlje uvelike ovisi o izboru donjeg rublja. Nije svejedno nosite li klasične gaćice ili tangice, kao ni to od kojeg su materijala. Bakterijske i gljivične infekcije mogu nastati samo zbog neprikladnog donjeg rublja. Ovo je osam najčešćih pogrešaka loših za zdravlje.</p><h3>1. Tijesne gaćice</h3><p>Ne samo da stvaraju neestetski dojam zbog ocrtavajućih rubova na odjeći, već od tijesnog donjeg rublja nastaje trenje te kožne i vaginalne iritacije. To je posebno opasno za žene u menopauzi jer je njihova koža sama po sebi tanja, piše <a href="http://www.huffingtonpost.com/entry/8-underwear-mistakes-that-are-bad-for-your-health_5602b6dbe4b00310edf95264" rel="" title="">Huffington Post</a>. </p><h3>2. Gaćice za oblikovanje tijela</h3><p>Popularno rublje za vizualno mršaviju figuru - gaćice za oblikovanje bokova i stražnjice ili pak steznici za tanji struk - može usporiti cirkulaciju i ukliještiti živce. Isto se tako javljaju simptomi poput trnjenja i odumiranja mišića, a i teško se takvo rublje skida.</p><h3>3. Umjetni materijali i svila</h3><p>Najzdravije su najobičnije pamučne gaćice, ali s obzirom na to da nisu estetski najprihvatljivije, u obzir dolaze i ostali materijali ako na dijelu gdje je vagina imaju pamučni umetak. To je od velike važnosti jer kroz umjetne materijale koža ne diše i lakše se razmnožavaju bakterije. Svila također nije primjerena za donje rublje, nju valja ostaviti za posebne prigode.</p><h3>4. Tangice</h3><p>One su idealan medij za prijenos bakterija sa stražnje strane na prednju, a pritom se najviše misli na opasnu Escherichiju Coli. Tangice se pomiču zajedno s tijelom, a i u bliskijem su kontaktu s vaginom pa se bakterije lakše prenose. To ne znači da ih ne treba nositi uopće, već samo valja pronaći odgovarajući model.</p><h3>5. Spavanje u donjem rublju</h3><p>Ako ne stvara osjećaj nelagode, najzdravije je spavati potpuno gol, savjetuju stručnjaci. Na taj način tijelo najbolje "diše", a i ne zaustavlja se cirkulacija s obzirom na to da nigdje ništa ne stišće. Za žene u menopauzi je ovo rješenje još preporučljivije jer su sklonije noćnom znojenju.</p><h3>6. Nenošenje dnevnog rublja tijekom dana</h3><p>Koliko je dobro ne nositi gaćice noću, toliko je loše činiti to danju. Hlače na golom intimnom području nemjerljivo iritiraju tanku kožu vagine, dok nošenje haljina i suknji bez donjeg rublja nije higijenski iz razloga što ništa ne sakuplja prirodnu vlagu pa to područje postaje vlažno i znojno, a to također stvara iritacije.</p><h3>7. Znojne gaćice</h3><p>Ljudi koji su skloniji znojenju, trebali bi mijenjati donje rublje barem dvaput na dan, dok je inače dovoljno jednom. Posebno je važno presvući se nakon treninga jer su tople i mokre gaćice idealne za razmnožavanje bakterija i gljivica. Zato se sportski aktivnim ljudima savjetuje uložiti u rublje od materijala koji sakuplja vlagu ili barem nositi dnevni uložak koji se lako mijenja.</p><h3>8. Pranje agresivnim deterdžentom</h3><p>I oni koji nemaju osjetljivu kožu, na intimnom području mogu biti osjetljivi. Postoje dokazi da nehipoalergenski deterdženti uzrokuju kontaktni dermatitis. Neke marke imaju više parfema u sebi nego druge, a to je najmanje što vagini treba. Pravilo je da se donje rublje treba prati što blažim sredstvom.</p>